35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážené dámy, vážení páni, tak sme tu po x-krát s tým, aby sa zmrazili a znížili platy poslancom, členom vlády, prezidentovi. Prezidentovi, ktorý má plat, ak neviete, 18 288 eur mesačne a mal tento víkend koncert za 200-tisíc vraj od sponzorov. Chcel by som vidieť, čo sú to za sponzori, aké čiastky prispeli a včera mal dobrý fajnový obedík za 170 eur na osobu. Takže, toto je prezident Slovenskej republiky, ktorý si užíva luxus na jachtách a ktorý miluje chodiť ku barberovi s tromi policajnými autami, ktorým svietia majáky. Ale popri tom podpisuje zákony, aby ľudia na Slovensku chudobneli, aby im zvyšoval dane. No a poďme sa na to pozrieť teda, že či si zaslúžite a či si poslanci Národnej rady a členovia vlády alebo prezident zaslúžia tie platy. Ja som to hovoril už niekoľkokrát, budem to hovoriť znova pretože vy to stále omieľate, ako ste zdedili rozbité financie po predchádzajúcich vládach. Takže ja vám dám veľmi stručný, veľmi stručný taký obsah toho, čo sa tu za posledné roky stalo. Dlh Slovenska zvýšil najviac SMER. Prečo? Pretože za 32 rokov je pri moci 14 rokov. Za posledných 20 rokov, čo sme v Európskej únii je SMER pri moci 14 rokov. Keď si pozriete vývoj čistého dlhu, tak jednoznačne, kto najviac šafáril v histórii Slovenskej republiky a kto ten dlh najviac zvýšil, je strana SMER. Pokojne si to pozrite aj na stránke Rady pre rozpočtovú zodpovednosť, pozrite si moje videá, čokoľvek uvidíte, jasné čísla, nie vymyslenosti, ktoré tu vy väčšinou dávate v tých rozpravách alebo minister financií, keď sa tu opúšťa pretože všetko mu krachuje, všetko mu kolabuje, nevie, na čo by sa vyhovoril, tak sa stále vyhovára na to isté. Takže, tieto vaše vlády priviedli Slovensko a slovenské financie do rizikového pásma. To nehovorím ja, to hovorí Rada pre rozpočtovú zodpovednosť a tam sa, pardon, a tam sa ocitli verejné financie v roku 2019. Práve v tom roku, keď minister Kamenický bol ministrom financií a tak ich odovzdával v roku 2020 nastupujúcej vláde Igora Matoviča. Znova to budem hovoriť, Peter Pellegrini so Sakovou, tí, ktorí ste to nevideli, pozrite si ich tlačovku, keď boli zapnuté mikrofóny, o ktorých oni nevedeli a povedali, že to bude drahé, celá tá pandémia, ale že na to musí hľadať peniaze nová vláda. A tak aj bolo. Nová vláda musela tie peniaze nájsť a aj ich našla a dokonca sa postarala o celé obyvateľstvo. A za roky 2020 až 2023 hospodárila vláda lepšie ako priemer krajín Európskej únie a lepšie ako priemer krajín eurozóny. A nikto z vládnych činiteľov si nezvýšil platy na dvojnásobok, nikto, nikto, aj keď hospodárili lepšie ako krajiny eurozóny, ako krajiny Európskej únie. Nikoho to ani nenapadlo si zvyšovať dvojnásobné platy. Nikoho nenapadlo schvaľovať si doživotnú rentu. Nikoho. A to hospodárili tak, že súčasná vláda im nesiaha ani po členky, ani po členky. A keď sa pozrieme na to, že ako zadlžovali krajinu predchádzajúce vlády, to sú tie štyri miliardy eur ročne deficitu, tak súčasná vláda zadlžujem sedem miliárd eur ročne. Súčasná vláda sľúbila lacnejšie potraviny, lacnejšie energie, sľúbili, že ľuďom nezoberú nič z toho, čo mali, sľúbili, že nebudú zvyšovať dane a všetko porušili. Absolútne všetko, absolútne všetko pretože zvýšili dane, potraviny nie sú lacnejšie, sú najdrahšie spomedzi všetkých krajín Európskej únie. Energie nie sú lacné. Keď sa pozriete na cenu plynu pre firmy, tak máme plyn takmer najdrahší spomedzi všetkých krajín Európskej únie, hlavne, že Robert Fico hovorí, že žiadne sankcie lebo bude drahý plyn. Tak Robert Fico, ten plyn je drahý už teraz, tak sa o to láskavo zaujímaj a nerieš Moskvu, kde tam chodíš bozkávať krvavé ruky Putina, ale nič si pre Slovensko nevybavil a dokonca podporuješ aj ten konflikt na Ukrajine svojimi vyhláseniami a svojimi ostatnými poslancami, ktorí nič iné nerobia len...